CELEX: 32005R1655
Language: fi
Date: 2005-10-10
Title: Komission asetus (EY) N:o 1655/2005, annettu 10 päivänä lokakuuta 2005, tiettyjen tavaroiden luokittelusta yhdistettyyn nimikkeistöön

11.10.2005   
            
            
               FI
            
            
               Euroopan unionin virallinen lehti
            
            
               L 266/50
            
         
      KOMISSION ASETUS (EY) N:o 1655/2005,
   annettu 10 päivänä lokakuuta 2005,
   tiettyjen tavaroiden luokittelusta yhdistettyyn nimikkeistöön
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan,
   sekä katsoo seuraavaa:
   
               (1)
            
            
               Asetuksen (ETY) N:o 2658/87 liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitettyjen tavaroiden luokittelua koskevia säännöksiä.
            
         
               (2)
            
            
               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt. Näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan yhteisön erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
            
         
               (3)
            
            
               Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetyt tavarat luokiteltava sarakkeen 2 CN-koodeihin sarakkeesta 3 ilmenevin perustein.
            
         
               (4)
            
            
               On asianmukaista, että jäsenvaltioiden tulliviranomaisten tavaroiden luokittelusta yhdistettyyn nimikkeistöön antamiin sitoviin tariffitietoihin, jotka eivät ole tällä asetuksella vahvistettujen säännösten mukaisia, voi haltija edelleen vedota yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 (2) 12 artiklan 6 kohdan mukaisesti kolmen kuukauden ajan.
            
         
               (5)
            
            
               Tässä asetuksessa säädetyt toimenpiteet ovat tullikoodeksikomitean lausunnon mukaiset,
            
         ON ANTANUT TÄMÄN ASETUKSEN:
   1 artikla
   Liitteenä olevan taulukon 1 sarakkeessa esitetyt tavarat luokitellaan yhdistetyssä nimikkeistössä mainitun taulukon sarakkeen 2 CN-koodeihin.
   2 artikla
   Jäsenvaltioiden tulliviranomaisten antamiin sitoviin tariffitietoihin, jotka eivät ole tässä asetuksessa vahvistettujen säännösten mukaisia, voidaan vedota asetuksen (ETY) N:o 2913/92 12 artiklan 6 kohdan mukaisesti vielä kolmen kuukauden ajan.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 10 päivänä lokakuuta 2005.
      
         
            Komission puolesta
         
         László KOVÁCS
         
         
            Komission jäsen
         
      
   
   
      (1)  EYVL L 256, 7.9.1987, s. 1. Asetus sellaisena kuin se on viimeksi muutettuna asetuksella (EY) N:o 493/2005 (EUVL L 82, 31.3.2005, s. 1).
   
      (2)  EYVL L 302, 19.10.1992, s. 1. Asetus sellaisena kuin se on viimeksi muutettuna Euroopan parlamentin ja neuvoston asetuksella (EY) N:o 648/2005 (EUVL L 117, 4.5.2005, s. 13).
   
      LIITE
      
                  Tavaran kuvaus
               
               
                  Luokittelu
                  (CN-koodi)
               
               
                  Perusteet
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Kokoamaton pienoiskasvihuone, jonka pituus on noin 50 cm, leveys noin 24 cm ja korkeus noin 25 cm.
                              Kehys on valmistettu puusta, lattiana on metalliristikko ja seinä- ja kattolevyt on valmistettu muovista.
                              Kun pienoiskasvihuone on koottu, sen yläosa voidaan avata.
                              (Ks. valokuva A) (1)
                              
                           
                        
               
                  4421 90 98
               
               
                  Luokittelu määräytyy yhdistetyn nimikkeistön 1 yleisen tulkintasäännön, 2 yleisen tulkintasäännön a alakohdan, 3 yleisen tulkintasäännön b alakohdan ja 6 yleisen tulkintasäännön sekä CN-koodien 4421, 4421 90 ja 4421 90 98 nimiketekstien mukaisesti.
                  Tuotteen rakenneosa (puukehys) antaa sille sen ominaisen luonteen.
                  Tuotteen koon vuoksi sitä ei voida pitää nimikkeeseen 9406 luokiteltavana tehdasvalmisteisena rakennuksena.
               
            
                  
                              2.
                           
                           
                              Taloustyyppiset jääkaappi-pakastinyhdistemät, joiden vetoisuus on 579 litraa ja joissa on kaksi erillistä ulko-ovea.
                              Tuotteen korkeus on 180,8 cm, leveys 92,5 cm, syvyys 81,6 cm ja paino 112 kg.
                              Jääkaapin vetoisuus on 368 litraa ja pakastimen vetoisuus 211 litraa.
                              Jääkaapin hyllyt ovat karkaistua lasia, siinä on kaksi vihanneslaatikkoa ja oven sisäpuolella tila mm. pullojen säilytystä varten.
                              Pakastimessa on kolme laatikkoa.
                           
                        
               
                  8418 10 91
               
               
                  Luokittelu määräytyy yhdistetyn nimikkeistön 1 yleisen tulkintasäännön ja 6 yleisen tulkintasäännön sekä CN-koodien 8418, 8418 10 ja 8418 10 91 nimiketekstien mukaisesti.
                  Alanimikkeeseen 8418 10 luokitellaan kaikki erillisillä ulko-ovilla varustetut jääkaappi-pakastinyhdistelmät riippumatta siitä, ovatko ne taloustyyppisiä vai eivät.
               
            
                  
                              3.
                           
                           
                              Vähittäismyyntipakkauksessa oleva sarja, johon kuuluu
                              
                                          —
                                       
                                       
                                          televisiokamera, joka on muovisessa kotelossa, joka on samalla lasten rakennuspalikka,
                                       
                                    
                                          —
                                       
                                       
                                          muovisista rakennuspalikoista ja liitososista koostuva sarja,
                                       
                                    
                                          —
                                       
                                       
                                          CD-ROM-levy.
                                       
                                    Kamerassa ei voida säilyttää kuvia, vaan sillä välitetään ne USB-kaapelin kautta automaattiseen tietojenkäsittelykoneeseen.
                              Rakennuspalikoista ja liitososista voidaan rakentaa kolmijalka.
                              CD-ROM-levy sisältää tallennettuja ohjelmia, dataa sekä videokuva- ja äänitallenteita.
                           
                        
               
                  8525 30 90
               
               
                  Luokittelu määräytyy yhdistetyn nimikkeistön 1 yleisen tulkintasäännön, 3 yleisen tulkintasäännön b alakohdan ja 6 yleisen tulkintasäännön sekä CN-koodien 8525, 8525 30 ja 8525 30 90 nimiketekstien mukaisesti.
                  Vaikka sarja on tarkoitettu lapsille, sitä ei voida luokitella nimikkeen 9503 leluksi, koska nimikkeeseen 8525 luokiteltava kamera antaa sarjalle sen ominaisen luonteen.
               
            
                  
                              4.
                           
                           
                              Lasten pahvinen palapelikirja, jossa on 16 sivua.
                              Kahdeksalla vasemmanpuoleisella sivulla on lyhyt satu ja siihen liittyvä kuva.
                              Seitsemällä oikeanpuoleisella sivulla on yhdeksästä palasta koostuva palapeli, jossa on värillisenä vasemmanpuoleisen sivun kuva.
                              Viimeisellä sivulla on ainoastaan yksi kuva.
                           
                        
               
                  9503 60 90
               
               
                  Luokittelu määräytyy yhdistetyn nimikkeistön 1 yleisen tulkintasäännön, 3 yleisen tulkintasäännön b alakohdan ja 6 yleisen tulkintasäännön sekä CN-koodien 9503, 9503 60 ja 9503 60 90 nimiketekstien mukaisesti.
                  Tuotetta ei voida luokitella nimikkeen 4901 painetuksi kirjaksi eikä nimikkeen 4903 lasten kuvakirjaksi, koska teksti ja kuvat ovat toissijaisia palapeleihin verrattuna.
                  Palapelit antavat tuotteelle sen ominaisen luonteen, ja sen vuoksi se on luokiteltava nimikkeeseen 9503.
               
            
                  A.
               
               
                  
                     
               
            
         (1)  Valokuva on ainoastaan ohjeellinen.